# HAKEMUS AMK-VALINTAKOKEEN YKSILÖLLISIIN JÄRJESTELYIHIN

Tällä hakemuksella voit hakea yksilöllisiä järjestelyitä AMK-valintakokeen suorittamiseen. **Ennen hakemuksen täyttämistä lue ohjeet yksilöllisten järjestelyjen hakemiseen** [**www.ammattikorkeakouluun.fi**](https://www.ammattikorkeakouluun.fi/)**-verkkosivuilta.**

## HAKIJAN TIEDOT

|  |  |
| --- | --- |
| Suku- ja etunimet: | Henkilötunnus:  |
| Sähköposti (sama kuin Opintopolun hakemuksella): | Puhelinnumero: |

**HAEN YKSILÖLLISIÄ JÄRJESTELYJÄ JA SUORITAN AMK-VALINTAKOKEEN ALLA MAINITSEMASSANI**
**AMMATTIKORKEAKOULUSSA (Korkeakoulun nimi ja kokeen suorituspäivä ja kellonaika)**

|  |
| --- |
|  |

## YKSILÖLLISET JÄRJESTELYT

**Haen seuraavia yksilöllisiä järjestelyitä (liitä hakemukselle asiantuntijalausunto):**

Lisäaika

Saavutettava koesisältö näkövamman vuoksi

Mahdollisuus käyttää tietokoneelle asennettua erillistä ohjelmaa tai sovellusta (esimerkiksi ruudunsuurennusohjelmaa)

Avustaja kokeen suorittamisessa (esimerkiksi jos et fyysisen esteen vuoksi pysty käyttämään tietokonetta koevastausten merkitsemiseen). Sinun täytyy järjestää avustaja itse.

Rauhallinen tila

Oma, erillinen tila (myönnetään vain erityisissä poikkeustapauksissa)

* Muu koejärjestely vamman tai sairauden vuoksi.

Kuvaa hakemaasi järjestelyä tarvittaessa tarkemmin:

|  |
| --- |
|  |

**Ilmoitan seuraavista yksilöllisistä järjestelyistä (sinun ei tarvitse liittää hakemuslomakkeelle asiantuntijalausuntoa):**

* Saavun kokeeseen avustajan saattamana tai tarvitsen kuulovammaisen, kuulonäkövammaisen tai puhevammaisen henkilön tulkkauspalvelua. Sinun täytyy järjestää avustaja tai tulkki itse.

Saavun kokeeseen avustaja- tai opaskoiran kanssa.

Tarvitsen esteetöntä koetilaa (esimerkiksi liikun pyörätuolilla)

Vamman tai sairauden hoitoon tarvitsemani apuväline toimii älylaitteella (esimerkiksi diabeteksen verensokerimittaukseen tarvittavat laitteet)

* Minulla on vamman tai sairauden vuoksi sellaisia tarpeita tai mukana lääkinnällisiä hoito- tai apuvälineitä, joista koevalvojien olisi hyvä tietää etukäteen.

Kuvaa ilmoittamaasi järjestelyä tarvittaessa tarkemmin:

|  |
| --- |
|  |

**Kerro, mistä syystä haet yksilöllisiä järjestelyitä tai ilmoitat niistä** (mahdolliset diagnoosit ja muut perustelut haetuille tukitoimille).

|  |
| --- |
|  |

Päiväys: ­­­ . 2025 Allekirjoitus:

 Nimen selvennys:

**YKSILÖLLISTEN JÄRJESTELYIDEN HAKEMUKSEN LIITTEET**

Hakemukseen tulee liittää kopiot todistuksista, joihin vetoat (esimerkiksi asiantuntijalausunto vamman tai sairauden laadusta tai todistus lukivaikeudesta tai oppimisvaikeudesta). **Lausunnosta tulee käydä ilmi, miksi tarvitset yksilöllisiä järjestelyitä.** Lausunnon tulee olla liitteenä kokonaisuudessaan. Kaikissa todistuksissa on luettava selkeästi, ketä todistus koskee (nimi ja henkilötunnus tai syntymäaika).

Lukivaikeuden vuoksi tukitoimia, esimerkiksi lisäaikaa hakevan tulee liittää hakemukseensa koulutuksen saaneen erityisopettajan, asiaan perehtyneen psykologin, puheterapeutin tai erikoislääkärin (esim. lastenneurologi, neurologi tai foniatri) lausunto.

Lukivaikeuden, näkövammaisen saavutettavan koesisällön, rauhallisen tilan ja erillisen, oman tilan osalta korkeakoulu voi hyväksyä yksilöllisten järjestelyiden hakemuksen liitteeksi ylioppilastutkintolautakunnan vastaavan päätöksen, jos siitä ilmenee myönnetyt tukitoimet ja niiden perusteet.

Lausuntojen voimassaoloaika katsotaan tapauskohtaisesti riippuen vamman, sairauden tai oppimisvaikeuden pysyväisyydestä. Lukivaikeuden osalta otetaan huomioon lausunnot, jotka on hankittu 16-vuotiaana tai sen jälkeen.

Toimita tarvittavat liitteet jokaisella hakukerralla uudestaan, sillä ammattikorkeakoulu ei saa sälyttää aiempien yksilöllisten järjestelyiden hakemusten liitteitä.

**HAKEMUKSEN TOIMITTAMINEN**

Hae yksilöllisiä järjestelyitä tai ilmoita niistä yksilöllisten järjestelyjen hakulomakkeella. Toimita hakemus ja tarvittavat liitteet **viimeistään 18.9.2025 klo 15.00** **vain siihen ammattikorkeakouluun, missä suoritat AMK-valintakokeen**.

Lähetä hakemus määräaikaan mennessä, vaikka et saisi asiantuntijalausuntoa ajoissa. Mainitse asiasta hakemuksellasi. Voit tässä tapauksessa lähettää asiantuntijalausunnon jälkikäteen. Määräajan jälkeen saapunut lausunto huomioidaan mahdollisuuksien mukaan.

Hakijan vastuulla on toimittaa yksilöllisten järjestelyiden hakemus määräaikana, jotta ammattikorkeakoulu ehtii käsitellä hakemuksen ja tehdä tarvittavat järjestelyt ennen valintakoetta.

Yksilöllisiä järjestelyitä voidaan myöntää määräajan jälkeen toimitetun yksilöllisten järjestelyiden hakemuksen perusteella vain, jos yksilöllisiä järjestelyjä vaativa este syntyy tai se todetaan hakuajan päättymisen jälkeen. Toimita tällöin hakemus yksilöllisistä järjestelyistä viipymättä siihen ammattikorkeakouluun, missä suoritat AMK-valintakokeen. Ammattikorkeakoulu päättää, minkälaisia yksilöllisiä järjestelyjä hakijalle on mahdollista myöntää. Yksilöllisiä järjestelyitä ei välttämättä voida myöntää, jos hakijan yhteydenotto tulee valintakoe huomioiden liian myöhään tai yksilölliset järjestelyt todetaan muutoin mahdottomaksi järjestää.

#### **YKSILÖLLISTEN JÄRJESTELYIDEN HAKEMUSTEN KÄSITTELY JA ILMOITUS YKSILÖLLISISTÄ JÄRJESTELYISTÄ**

Yksilöllisten järjestelyiden hakemus käsitellään siinä ammattikorkeakoulussa, jossa suoritat AMK-valintakokeen. Hakemukset käsitellään yksilöllisesti. Ammattikorkeakoulu ilmoittaa sinulle sähköpostitse viimeistään noin viikkoa ennen valintakoetta myönnetyistä yksilöllisistä järjestelyistä. Saat ilmoituksen sähköpostitse myös silloin, jos yksilöllisiä järjestelyjä ei jostain syystä voida toteuttaa hakemuksesi mukaisesti.

Ilmoitus valintakokeen yksilöllisistä järjestelyistä on valintakoekohtainen ja voimassa vain määrättynä valintakoepäivänä.

Mikäli olet tyytymätön yksilöllisiä järjestelyitä koskevaan ratkaisuun, ota viipymättä yhteyttä ammattikorkeakouluun, joka voi tarvittaessa oikaista aikaisemman ratkaisunsa. Virallisesti voit vaatia oikaisua yksilöllisiä järjestelyitä koskevaan ratkaisuun, kun olet saanut tiedon opiskelijavalinnan tuloksesta.

#### **LISÄTIEDOT JA YHTEYDENOTOT**

Hakijan terveyttä koskevat tiedot ovat lain mukaan salassa pidettäviä. Siksi suosittelemme, että et käytä salaamatonta sähköpostia viestitellessäsi hakijapalveluiden kanssa yksilöllisistä järjestelyistä muuten kuin tiedustellaksesi menettelystä yleisellä tasolla. Voit kysyä ohjeita salatun sähköpostin lähettämiseen siitä ammattikorkeakoulusta, johon olet lähettämässä viestiä.